NELJANDA KOOSSEISU

OTSUS

Haapsalu,			17. juuni 2005 nr 196

Vara võõrandamine 
(Saanika küla, Ridala vald, Läänemaa)

Haapsalu linna munitsipaalomandis on kinnistu aadressiga Saanika küla, Ridala vald, Läänemaa. Maa kasutamise sihtotstarve on maatulundusmaa. Kuna linn oma põhitegevuseks metsa ja põllumaad teise omavalitsuse territooriumil ei vaja, on otstarbekas kinnistu müüa. Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Võõrandada avaliku kirjaliku enampakkumise korras Haapsalu linna omandis olev kinnistu, mis koosneb kahest eraldi katastriüksusest ja mida iseloomustavad alljärgnevad tunnused: 
1.1	-	kinnistu registriosa number 6356;
-	katastriüksuse aadress Kondi, Saanika küla, Ridala vald, Läänemaa;
-	katastriüksuse number 67401:012:0601;
-	katastriüksuse pindala 11,6 ha;
-	maasihtotstarve: maatulundusmaa;
-	alghind 92 800 (üheksakümmend kaks tuhat kaheksasada) Eesti krooni.
1.2	-	kinnistu registriosa number 6356;
-	katastriüksuse aadress Saanika küla, Ridala vald, Läänemaa;
-	katastriüksuse number 67401:012:0602;
-	katastriüksuse pindala 7,9 ha;
-	maasihtotstarve: maatulundusmaa;
-	alghind 45 200 (nelikümmend viis tuhat kakssada) Eesti krooni.

1.	Kinnistu ostuhind Eesti kroonides tuleb Ostjal tasuda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

2.	Notaritasu kinnistu ostu-müügilepingu vormistamise eest maksab kinnistu Ostja.

3.	Kinnistu võõrandamise korraldajaks määrata Haapsalu Linnavalitsus ja volitada linna nimel ostu-müügilepingule alla kirjutama linnapea Teet Kallasvee.

4.	Otsus jõustub avalikustamisega linnavolikogu kantseleis.

5.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse avalikustamisest.

Andres Ammas
Volikogu esimees